Vaata järgi, kas sobiksid tööle müügi ja kabanduse sektorisse!
#000000
Müük ja kaubandus on endiselt üks populaarsemaid töövaldkondi, kuhu kandideeritakse. Kuid millised on TOP oskused müügi ja kaubanduse valdkonnas? Tuleviku tööturg on suuresti oskuspõhine ning seetõttu tuleks oskused ka oma CV’sse märkida – kunagi ei tea, millal potentsiaalne tööandja võib sind oskuste põhjal üles leida ja sinuni hea võimalusega jõuda. Vaata, millised on TOP oskused müügi ja kaubanduse valdkonnas ning lisa need ka oma CV’sse!
#000001
Toote/teenuse tundmine. Et olla tipptegija müügis ja kaubanduses, pead kõigepealt omama häid teadmisi müüdavast tootest või teenusest.
#000002
Suhtlemis- ja veenmisoskus. Nagu ka paljudes teistes ärivaldkondades, tuleb müügis ja kaubanduses hea suhtlemisoskus kasuks. Müügis räägime kindlasti ka veenmisoskusest ehk võimest klienti veenda, miks just sinu pakutav toode või teenus on teistest parem ja väärib soetamist.
#000003
Kuulamisoskus. See oskus on äärmiselt vajalik, et selgitada välja kliendi mured ja neile parim võimalik lahendus pakkuda.
#000004
Kliendisuhted (CRM). Oskus luua ja hoida häid kliendisuhteid on kahtlemata midagi, mis tuleb nii müügis kui ka kaubanduses kõvasti kasuks.
#000005
Koostöövõime. Nagu öeldakse “Teamwork makes the dream work!” – koos saavutame rohkem ning hea koostöövõime on omadus, mida inimeste puhul kõrgelt hinnatakse.
#000006
Ajaplaneerimine. Oskus oma aega edukalt planeerida on oluline, et müügieesmärgid täidetud saaksid. Kaubanduses ja müügis võib olla töötempo kuude lõikes erinev, seega on eriti oluline oma aega edukalt juhtida.
#000007
Probleemide lahendamise oskus. See oskus on tänapäeva tööturul üks olulisemaid ning tuleb kasuks ka müügis ja kaubanduses.
#000008
Ärivaist. Müük aitab kaasa äritulemuste saavutamisele ning seega on see omadus, mis tuleb heale müügiinimesele alati kasuks.
#000009
Loogiline mõtlemine. Oskus näha põhjus-tagajärg seoseid ja loogiliselt olukordi hinnata ja tegutseda aitab samuti kaasa, et olla müügis ja kaubanduses edukas.
#000010
Enesejuhtimine. See on oskus, mida läheb vaja küll kõigil inimestel, kuid müügis ja kaubanduses on see oluline, et pingelistest tööpäevadest põhjustatud stressi ja läbipõlemist vältida.
#000011
Tutvu kõikide töövaldkondade TOP oskustega SIIN ja lisa oskused ka oma CV’sse. Kõikide CV uuendajate vahel loositakse välja magusad auhinnad.
#000012
Kuidas kandideerimisel tagasisidet saada ja mida sellega teha?
#000014
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000015